ช่วงนี้ผมกำลังสร้างกล้ามเนื้ออย่างหนักครับ​ ผมต้องกิน​อาหารจำพวกโปรตีนสูงมาก​ มันจะเกี่ยวกับการผายลมเหม็นไหมครับ
สวัสดีค่ะ ผายลมเหม็นนั้น มีสาเหตุได้จากหลายๆอย่าง อาหารก็เป็นปัจจัยอย่างหนึ่ง อาหารที่อาจทำให้ผายลมเหม็นได้มีดังนี้-ผักและผลไม้ที่มีน้ำตาลบางชนิดและอาจทำให้เกิดแก๊สในท้องขณะย่อย เช่น หัวหอม หน่อไม้ฝรั่ง บร็อคโคลี่ กะหล่ำปลี ลูกพรุน ลูกท้อ แอปเปิล-หมากฝรั่งและลูกอมบางชนิดที่มีส่วนประกอบเป็นสารให้ความหวานอย่างซอร์บิทอล-อาหารจำพวกแป้งซึ่งมีคาร์โบไฮเดรตสูง โดยเฉพาะอาหารที่ทำจากธัญพืช ขนมปัง ข้าวโพด มันฝรั่ง-นมและผลิตภัณฑ์จากนม ไอศกรีม ชีส ในกรณีที่มีเอนไซม์แลคเตสไม่เพียงพอต่อการย่อยผลิตภัณฑ์จากนม-ข้าวโอ๊ต-ถั่วต่าง ๆ เช่น ถั่วลิสง ถั่วแดง ถั่วดำ ถั่วเหลือง หรือถั่วเขียว-เครื่องดื่มน้ำอัดลมหรือน้ำหวานหรือการกลืนแก๊ซมากไปเช่น การเคี้ยวหมากฝรั่ง การอมลูกอม กลืนน้ำลายบ่อย สูบบุหรี่หากมีอาการผายลมเหม็นเรื้อรัง ผายลมบ่อยเกิน 20 ครั้งต่อวัน มีอาการปวดท้อง ท้องอืด ร่วมด้วย ควรไปพบแพทย์เพื่อหาสาเหตุ เพราะอาจมีโรคที่ซ่อนอยู่เช่นลำไส้แปรปรวน ลำไส้อุดตัน อาหารไม่ย่อย หรือโรคกรดไหลย้อนดังนั้นการรับประทานโปรตีนมากๆนั้น ตามทฤษฏีไม่ได้เพิ่มโอกาสการผายลมเหม็นมากขึ้น ยกเว้นว่ามีความผิดปกติของน้ำย่อยที่ใช้ย่อยโปรตีนอยู่เดิม แต่อย่างไรก็ตามมีความแตกต่างกันได้ในแต่ละบุคคล หากรู้สึกว่าการผายลมเหม็นสัมพันธ์กับการรับประทานโปรตีนมาก ควรลดขนาดลงแล้วสังเกตอาการค่ะ